 Generate an article for the following headline: Vanhu Vakawanda Vorega Kunotora Mari Dzavo dzeMudyandigereKomisheni inoona nezvekufambiswa kwemari dzemudyandigere kana kuti Insurance and Pension Commission-IPEC, inoti kune mari inosvika mamiriyoni makumi maviri nemanomwe isati yatorwa nevanhu vakaenda pamudyandigere. Vachitaura nhasi muChinhoyi pamusangano waitwa nekomisheni iyi nevanochengeta mari inobhadharwa nevashandi yemudyandigere mukuru anoona nezvekudyidzana mukomisheni VaLlyod Gumbo vanoti vari kushushikana nekusatorwa kwemari yakawanda zvakadaro. VaGumbo vanoti mari iyi inofanirwa kubhadharwa kuvanhu vanosvika zviuru mazana mashanu. VaGumbo vakurudzira vose vakambobhadhara mari yemudyandigere asi vasina kuzoitora kuti vaende kwavaibhadhara mari kana kukambani dzavaishandira vanobvunza nekuti mari iyi hapana munhu anogona kuitora kunze kwemuridzi wayo chete. Mumwe mushandi apinda mumusangano wanhasi VaPrince Mpala vanoti mari dzemudyandigere dziri kupihwa vanhu ishoma zvichienzaniswa nemari yavanenge vabhadhara uye vanopihwa mari isisina huremu. VaMpala vanoti mari dzemudyandigere dzakabhadharwa iri mari yekuAmerica dzinofanirwa kubhadharwa dzichishaswa reti rate inenge ichishandiswa nguva iyoyo yeInterbank rate Gurukota rezvevashandi Amai Sekai Nzenza vakatenda kuti mari dziri kutambirwa nevashandi dzishoma uye vakati vanoda kuita hurukuro negurukota rezvemari muzvinmafundo Mthuli Ncube kuti mari idzi dziwedzerwe. Mumwe mukuru weKomisheni iyi VaJosphat Kakwere vanoti vashandi vanofanirwa kutaurira mhuri dzavo kuti vari kubhadhara mari yemudyandigere kwete kuvanza sezvinoita vakawanda. VaGumbo vanoti mari iyi ikagara makore mashanu iri muPension Fund isati yatorwa inozoendeswa muGuardian Fund uko inogara kwemakore makumi matatu yakamirira kutorwa nemuridzi wayo. 